laion/Wikipedia-Exotic huggingface dataset:
স্পেশাল ওয়ারফেয়ার ডাইভিং অ্যান্ড স্যালভেজ

স্পেশাল ওয়ারফেয়ার ডাইভিং অ্যান্ড স্যালভেজ কিংবা সোয়াডস বাংলাদেশ নৌবাহিনীর একটি বিশেষ পরিশাখা। সত্তরের দশকে বংলাদেশ সশস্ত্র বাহিনীতে যুক্তরাষ্ট্রের নেভি সীল ও দক্ষিণ কোরিয়ার স্পেশাল ফোর্সেসের আলোকে একটি বিশেষায়িত ব্রিগেড গঠিত হয়েছিল। এই ব্রিগেড থেকেই অধুনা সোয়াডসের উৎপত্তি ঘটেছে। উচ্চ পর্যায়ের বিশেষ বাছাই প্রক্রিয়ার মধ্য দিয়ে দেশে ও বিদেশে (শান্তিরক্ষা মিশনে নিয়োজিত) বাংলাদেশ সশস্ত্র বাহিনীর চৌকস সদস্যদের সোয়াডসে অন্তর্ভুক্ত করা হয়ে থাকে। বিশেষ সামরিক অভিযানের জন্য গঠিত সোয়াডসের প্রশিক্ষণ ও ব্যবহার্য অস্ত্রের তালিকা মার্কিন যুক্তরাষ্ট্রের নেভি সীল (ইউনাইটেড স্টেটস নেভি সী, এয়ার অ্যান্ড ল্যান্ড টিমস)-এর আলোকে নির্ধারিত হয়েছে। সোয়াডস এখনও পর্যন্ত আন্তর্জাতিক কোন উল্লেখযোগ্য সামরিক অভিযানে নিয়োজিত হয়নি। যুদ্ধ আক্রান্ত কিছু দেশ যেখানে বাংলাদেশ সশস্ত্র বাহিনী শান্তিরক্ষা মিশনে নিয়োজিত আছে, সেসব দেশে কিছু ক্ষেত্রে ঝটিকা অভিযান, অনুপ্রবেশ ও উদ্ধারকার্যে সোয়াডসকে মোতায়েন করা হয়েছে। সোয়াডস মূলত সন্ত্রাস দমন, চোরাচালান দমন, মাদকবিরোধী, বন্দী উদ্ধার ইত্যাদি অভিযানের জন্য বিশেষায়িত। এছাড়াও গোয়েন্দা তথ্য সংগ্রহে বিশেষ অভিযানের জন্যও সোয়াডস বিশেষায়িত। সশস্ত্র বাহিনীর বিভিন্ন শাখা (ভূ, নৌ ও বিমান) থেকে নির্বাচিত হওয়ার পর সোয়াডস সদস্যবৃন্দ উচ্চ মাত্রার শারীরিক, মনস্তাত্ত্বিক ও অস্ত্র প্রশিক্ষণ পেয়ে থাকেন। এই বিশেষ প্রশিক্ষণ প্রক্রিয়া মূলত মার্কিন যুক্তরাষ্ট্র ও দক্ষিণ কোরিয়ার সমপর্যায়ের সামরিক আয়োজনের আলোকে নির্ধারণ করা হয়। প্রশিক্ষকগণ নিজেরা যুক্তরাষ্ট্র, দক্ষিণ কোরিয়া ও তুরস্ক থেকে বিশেষ ভাবে প্রশিক্ষণপ্রাপ্ত। সোয়াডসের প্রশিক্ষণ প্রক্রিয়া ও প্রশিক্ষকগণ কার্যক্ষেত্রে নির্মমতা ও ত্রুটির ব্যাপারে অনমনীয়তা প্রদর্শনের জন্য খ্যাত। সোয়াডস নিম্নবর্ণিত ক্ষেত্রগুলোতে বিশেষায়িত ও দায়িত্মপ্রাপ্তঃ চোরাচালান দমন সন্ত্রাস দমন মাদক্দ্রব্য দমন গোপন অনুপ্রবেশ উদ্ধারকার্য শত্রু অবস্থান ধ্বংস ঝটিকা অভিযান গোয়েন্দা তথ্য সংগ্রহ কোল্ট এম-৪ কার্বাইন দাইয়ু কে-৪ ৫.৫৬ অ্যাসল্ট রাইফেল হ্যাকলার অ্যান্ড কচ জি-৪১৬ অ্যাসল্ট রাইফেল অয়গেন স্টোনার - সুলিভান এম-১৬ অ্যাসল্ট রাইফেল হ্যাকলার অ্যান্ড কচ এমপি-৫ সাবমেশিন গান এম-২৪ স্নাইপার রাইফেল ৯ এমএম সেমি-অটোমেটিক পিস্তল এমকে-১৯ গ্রেনেড লঞ্চার
অভিকর্ষজ বল

পৃথিবী তার কেন্দ্রাভিমুখে সকল বস্তুকে যে বল দ্বারা আকর্ষণ করে সেই বলকে অভিকর্ষ বা অভিকর্ষ বল বা মাধ্যাকর্ষণ বল বা Gravity বলে। সর্বপ্রথম নিউটন অভিকর্ষজ বল সম্পর্কে ধারণা দিয়েছিলেন। কথিত আছে, একদিন নিউটন আপেল গাছের নিচে বসে ভাবছিলেন এমন সময় তার মাথায় একটি আপেল এসে পড়ে। যদিও নিউটনের নিজের বর্ণনা হলো: তিনি চিন্তার মেজাজে নিমগ্ন অবস্থায় আপেল পড়তে দেখতে পেয়েছিলেন। আপেলটি কেন মাটিতে পড়ল এই নিয়ে চিন্তা-ভাবনা করেই তিনি অভিকর্ষ বা মহাকর্ষ বল সম্পর্কে ধারণা লাভ করেন। এই মহাবিশ্বের যে কোনো দুটি বস্তুর মধ্যে যে আকর্ষণ বল কাজ করে তাকে মহাকর্ষীয় বল বলে। আর এই দুটি বস্তুর মধ্যে একটি যদি পৃথিবী হয় তখনি এই বলকে অভিকর্ষজ বল বলে। অভিকর্ষজ বল “মাধ্যাকর্ষণ শক্তি” নামেও সাধারণের কাছে পরিচিত, যদিও বল ও শক্তি এক জিনিস নয়। সুতরাং অভিকর্ষ বল মহাকর্ষ বলের একটি অংশ। বিশ্বে যে চার প্রকারের মৌলিক বল রয়েছে তার মধ্যে একটি হল মহাকর্ষীয় বল।। বল প্রযুক্ত হলে বস্তুর ত্বরণ হয়। অভিকর্ষজ বলের প্রভাবে কোন বস্তুর বেগ বৃদ্ধির হারকে অভিকর্ষজ ত্বরণ বলে। পৃথিবীর চৌম্বক ক্ষেত্র মহাকর্ষ মহাকর্ষীয় ত্বরণ চাঁদের মহাকর্ষ মহাকর্ষ পুনরুদ্ধার এবং জলবায়ু পরীক্ষা নিউটনের মহাকর্ষ সূত্র Hawking, Stephen W. (১৯৯৮)। A Brief History of Time [কালের সংক্ষিপ্ত ইতিহাস]।  This value excludes the adjustment for centrifugal force due to Earth’s rotation and is therefore greater than the 9.80665 m/s² value of standard gravity. জিআরএসিই – মহাকর্ষ পুনরুদ্ধার এবং জলবায়ু পরীক্ষা ওয়েব্যাক মেশিনে আর্কাইভকৃত ১ ডিসেম্বর ২০০৯ তারিখে
সতীশচন্দ্র সামন্ত

সতীশচন্দ্র সামন্ত (১৫ই ডিসেম্বর, ১৯০০ – ৪ঠা জুন, ১৯৮৩, মহিষাদল) ছিলেন একজন ভারতীয় স্বাধীনতা সংগ্রামী ও লোকসভা-সদস্য (১৯৫২-৭৭)। মাত্র পনেরো বছর বয়সে গুরু স্বামী প্রজ্ঞানানন্দ সরস্বতীর অনুপ্রেরণায় ব্রহ্মচর্য ব্রত গ্রহণ করে দেশ ও জাতির সেবায় আত্মনিয়োগ করেছিলেন এই মণীষী। শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তার সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তার নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও বিদ্যুৎ বাহিনী নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি। রাজনৈতিক কর্মকাণ্ডের পাশাপাশি সতীশচন্দ্র গণস্বাস্থ্য সচেতনতা সৃষ্টির কাজেও উল্লেখযোগ্য ভূমিকা রেখেছিলেন। ম্যালেরিয়া রোগ নিবারণে রাস্তাঘাট পরিষ্কার করা, কলেরা রোগীদের শুশ্রুষার ব্যবস্থা করা, বিনামূল্যে স্বাস্থ্যশিবির আয়োজন করা, অনগ্রসর এলাকায় শিক্ষা ও সাক্ষরতার প্রসারে স্বেচ্ছাসেবকদের প্রশিক্ষিত করে তোলার কাজে তিনি ছিলেন নিরলস। স্বাধীনতার পর তিন দশকেরও বেশি সময় তিনি থেকেছেন লোকসভার সদস্য। ১৯৫২ সালে প্রথম লোকসভায় তমলুক কেন্দ্র থেকে নির্বাচিত হয়েছিলেন সতীশচন্দ্র। এরপর ১৯৫৭, ১৯৬২, ১৯৬৭ ও ১৯৭১ সালেও একই কেন্দ্র থেকে পুনর্নির্বাচিত হয়েছিলেন তিনি। Chandra, Bipan and others (1998). India's Struggle for Independence, New Delhi:Penguin, আইএসবিএন ০-১৪-০১০৭৮১-৯, p.466 "Stamps issued in 2001"। Satis Chandra Samanta। ২০০৯-০৮-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।  Maity, Pradyot Kumar (2003). Quit India Movement In Bengal And The Tamralipta Jatiya Sarkar, Kolkata:Punthi Pustak, আইএসবিএন ৮১-৮৭৮১৩-০৭-৫.
সুশীল কুমার ধাড়া

সুশীল কুমার ধাড়া (২ মার্চ, ১৯১১ - ২৮ জানুয়ারি, ২০১১) হলেন এক স্বনামধন্য ভারতীয় স্বাধীনতা সংগ্রামী ও স্বাধীন ভারতের এক বিশিষ্ট রাজনৈতিক নেতা। ১৯১১ সালের ২ মার্চ অধুনা পূর্ব মেদিনীপুর জেলার তমলুকের অদূরে অবস্থিত মহিষাদলের টিকারামপুরে সুশীল কুমার ধাড়া জন্মগ্রহণ করেছিলেন। স্কুলে পড়ার সময় থেকেই তিনি জড়িয়ে পড়েছিলেন রাজনীতির সঙ্গে। ভারত ছাড়ো আন্দোলনের সময় গঠিত তাম্রলিপ্ত জাতীয় সরকারের যুদ্ধ ও স্বরাষ্ট্র মন্ত্রকের দায়িত্ব পালন করেছিলেন তিনি। তমলুকের এই সমান্তরাল সরকারের "বিদ্যুৎ বাহিনী" নামক সশস্ত্র সেনাদলের সর্বাধিনায়কও ছিলেন সুশীল ধাড়া। ১৯৪৪ সালে ব্রিটিশ সরকার সুশীল ধাড়াকে জীবিত অথবা মৃত অবস্থায় ধরে দেওয়ার জন্য দশ হাজার টাকা পুরস্কার ঘোষণা করে। ব্রিটিশ আমলে তিনি বারো বছর চার মাস জেল খেটেছিলেন। স্বাধীন ভারতে পশ্চিমবঙ্গ থেকে একাধিক নির্বাচনে জয়ী হন সুশীল ধাড়া। ১৯৬২, ১৯৬৭, ও ১৯৬৯ সালে তিনি মহিষাদল কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন এবং রাজ্য মন্ত্রিসভায় মন্ত্রীর দায়িত্বও পালন করেছিলেন। ১৯৭৭ সালে তমলুক কেন্দ্র থেকে লোকসভায় নির্বাচিত হয়েছিলেন সুশীল ধাড়া। আশির দশকে রাজনীতি থেকে নিজেকে সরিয়ে নিয়ে পুরোপুরি সমাজসেবায় আত্মনিয়োগ করেন তিনি। ২০১১ সালের ২৮ জানুয়ারি তার মৃত্যু হয়। Kolkatar Karcha, Ananda Bazar Patrika, print edition, in Bengali, 17 August 2009. "Sushil Dhara:Dreams of '42 Sevice in '90's"। janasamachar.net.। ২০০৭-০৫-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।  "Congress MLAs, MPs, MLCs"। Congress Party। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।  "Statistical Report of 1967 eelection to the Legislative Assembly of West Bengal"। State Election Commission। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।  "Key Highlighlights of General Election 1969 to the Legislative Assembly of West Bengal"। State Election Commission। সংগ্রহের তারিখ ২০০৯-০৮-২২।  "30 - Tamluk Parliamentary Constituency"। Election Commission of India। সংগ্রহের তারিখ ২০০৯-০৮-২২।
শিশির অধিকারী

শিশির অধিকারী হলেন মনমোহন সিংহ সরকারের গ্রামোন্নয়ন প্রতিমন্ত্রী। তিনি কাঁথি কেন্দ্র থেকে পঞ্চদশ লোকসভায় নির্বাচিত হয়েছেন। শিশির অধিকারীর জন্ম ভারতের পশ্চিমঙ্গের এক পরিবারে। ৭১ বছর বয়সী শিশির অধিকারী তৃণমূল কংগ্রেসের এক উল্লেখযোগ্য গ্রামনেতা ছিলেন। তিনি ও তার পুত্র তমলুকের সাংসদ শুভেন্দু অধিকারী নন্দীগ্রামের জমি অধিগ্রহণ বিরোধী আন্দোলনে মুখ্য ভূমিকা নিয়েছিলেন। শিশির অধিকারী পূর্বে ২৫ বছর কাঁথি পুরসভার পুরপ্রধানের দায়িত্বও পালন করেছিলেন। "Team Manmohun"। NDTV। সংগ্রহের তারিখ ২০০৯-০৬-২০।  "Thumbnail sketches of ministers of state"। new Kerala.com। সংগ্রহের তারিখ ২০০৯-০৬-২০।  "Sisir Adhikari -Profile"। westbengalelectionresult.com। ৩০ ডিসেম্বর ২০১০ তারিখে মূল থেকে আর্কাইভ করা।
এমপ্যাথি (সফটওয়্যার)

এমপ্যাথি একটি তাৎক্ষনিক বার্তা আদান-প্রদানের সফটওয়্যার। বিভিন্ন প্রোটোকল ব্যবহার করে লেখা, অডিও, ভিডিও, ফাইল আদান-প্রদান, বিভিন্ন অ্যাপলিকেশনের মধ্যে যোগাযোগ করা যায়। এমপ্যাথি পুনঃব্যবহার যোগ্য বেশ কিছু গ্রাফিকাল ব্যবহারকারী ইন্টারফেস ইউজেট প্রদান করে, যা ব্যবহার করে নতুন তাৎক্ষনিক বার্তা আদান-প্রদানের সফটওয়্যার তৈরী করা যাবে। এই ইউজেটগুলি শুধুমাত্র জিনোম ডেক্সটপ-এ ব্যবহার করা যায়। এটি মূলত টেলিপ্যাথি সফটওয়্যারের একটি অতিরিক্ত প্লাগইন হিসাবে তৈরী করা হয়েছে যা একটি মাত্র ব্যবহারকারী ইন্টারফেস থেকে একাধিক ইনস্ট্যান্ট বার্তা আদান-প্রদানের নেটওয়ার্কে প্রবেশের সুবিধা দেয়। এমপ্যাথি জিনোম ডেক্সটপে যুক্ত করা হয়েছে ২.২৪ সংস্করণ থেকে। উবুন্টু ৯.১০ (কারমিক কোয়ালা) এবং ফেডোরা ১২ সংস্করণ থেকে উবুন্টু এবং ফেডোরাতে পিজিন এর পরিবর্তে এমপ্যাথি ডিফল্ট মেসেঞ্জার হিসাবে ব্যবহার শুরু করা হয়। Paul, Ryan (২৫ আগস্ট ২০০৭)। "Empathy toolkit simplifies instant messaging integration"। Ars Technica। সংগ্রহের তারিখ ২০ মার্চ ২০১০।  Paul, Ryan (২০ মার্চ ২০০৯)। "Hands-on: GNOME 2.26 brings incremental improvements"। Ars Technica। সংগ্রহের তারিখ ২০ মার্চ ২০১০।  http://library.gnome.org/misc/release-notes/2.24/ দাপ্তরিক ওয়েবসাইট Paul, Ryan (২৮ সেপ্টেম্বর ২০০৭)। "GNOME 2.22 planning: Empathy messaging client and toolkit proposed for inclusion"। Ars Technica। সংগ্রহের তারিখ ২০ মার্চ ২০১০।  Kissling, Kristian (২৬ সেপ্টেম্বর ২০০৮)। "Gnome Desktop Version 2.24 Released"। Linux Magazine। Linux New Media AG। সংগ্রহের তারিখ ২০ মার্চ ২০১০।  Huber, Mathias (২৯ অক্টোবর ২০০৯)। "Ubuntu 9.10: Karmic Koala Complete"। Linux Magazine। Linux New Media AG। সংগ্রহের তারিখ ২০ মার্চ ২০১০।  http://www.linuxpromagazine.com/Issues/2010 Ryan, Justin (২৩ এপ্রিল ২০০৯)। "Ubuntu Users Looking a Bit Jaunty Today"। Linux Journal। সংগ্রহের তারিখ ২০ মার্চ ২০১০।  http://www.linuxformat.com/archives?issue=127 LaCroix, Jeremy (২৯ সেপ্টেম্বর ২০০৮)। "New GNOME 2.24 is an incremental improvement"। Linux.com। সংগ্রহের তারিখ ২০ মার্চ ২০১০।  Vaughan-Nichols, Steven J. (১৬ ডিসেম্বর ২০০৯)। "Review: 3 top Linux distros go for different users"। Computerworld। ২৪ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১০।  Gedda, Rodney (২০ নভেম্বর ২০০৯)। "5 open source VoIP softphones to watch"। Computerworld। সংগ্রহের তারিখ ২০ মার্চ ২০১০।
লক্ষ্মী মিত্তল

লক্ষ্মীনারায়ণ মিত্তল (ইংরেজি: Lakshmi Narayan Mittal, রাজস্থানী: लक्ष्मी मित्तल; জন্ম: ১৫ই জুন, ১৯৫০) একজন ভারতীয় ইস্পাত ব্যবসায়ী। তিনি বিশ্বের বৃহত্তম ইস্পাত প্রস্তুতকারী প্রতিষ্ঠান আর্সেলরমিত্তালের চেয়ারম্যান এবং প্রধান নির্বাহী কর্মকর্তা। জুলাই ২০১০ পর্যন্ত হিসাব মতে মিত্তাল ইউরোপের প্রথম এবং বিশ্বের পঞ্চম শীর্ষ ধনী এবং তার ব্যক্তিগত সম্পদের মূল্যমান ২৮.৭ বিলিয়ন ইউএস ডলার বা ১৯.৩ বিলিয়ন ইউরো। দি ফাইন্যান্সিয়াল টাইমস তাকে ২০০৬ সালের "পার্সন অফ দ্য ইয়ার" ঘোষণা করে। ২০০৭ সালের মে মাসে টাইম ম্যাগাজিন তাকে বিশ্বের শীর্ষ ১০০ প্রভাবশালী ব্যক্তির তালিকায় স্থানদেয়। তিনি ভারতের প্রধানমন্ত্রীর বিশ্ব প্রবাসী ভারতীয় উপদেষ্টা পরিষদের একজন সদস্য। তিনি গোল্ডম্যান স্যাকস, ইএডিএস ও আইসিআইসিআই ব্যাংক অনির্বাহী পরিচালক এবং ওয়ার্ল্ড স্টিল অ্যাসোসিয়েনের ভাইস চেয়ারম্যান। এছাড়াও তিনি কাজাখস্তানের বৈদেশিক বিনিয়োগ কাউন্সিল, দক্ষিণ আফ্রিকার আন্তর্জাতিক বিনিয়োগ কাউন্সিল, বিশ্ব অর্থনৈতিক ফোরামের আন্তর্জাতিক বাণিজ্য কাউন্সিল এবং আন্তর্জাতিক লৌহ ও ইস্পাত ইন্সিটিটিউটের নির্বাহী পরিষদের একজন সদস্য। তিনি Kellogg School of Management এর উপদেষ্টা পরিষদ এবং সেইন্ট জেভিয়ার্স কলেজ, কলকাতা এ্যালামনাই এসোসিয়েশন লন্ডন চ্যাপ্টারের ও একজন সদস্য। বিশ্বে ধনীর তালিকায় ৬২তম স্থানে রয়েছেন ইস্পাত ব্যবসায়ী লক্ষ্মী মিত্তাল। "Chairman of the Board of Directors and CEO"। Arcelormittal.com। ১৯৫০-০৬-১৫। সংগ্রহের তারিখ ২০১০-০৯-০৭। [স্থায়ীভাবে অকার্যকর সংযোগ] Forbes topic page on Lakshmi Mittal Forbes.com. Retrieved April 2010. "Lakshmi N. Mittal / Chairman of the Board of Directors and CEO"। Arcelor Mittal। ৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১০।  "THE 2018 LIST"।  ArcelorMittal website ArcelorMittal web tv ওয়েব্যাক মেশিনে আর্কাইভকৃত ১২ জানুয়ারি ২০১১ তারিখে Article on Mittal with background on Arcelor takeover bid ওয়েব্যাক মেশিনে আর্কাইভকৃত ৩০ আগস্ট ২০০৮ তারিখে - Time Lakshmi N. Mittal Keynote : Wharton School of the University of Pennsylvania - MBA '13th ceremony' Commencement Lakshmi Mittal to buy Britain's most expensive house ওয়েব্যাক মেশিনে আর্কাইভকৃত ২৫ জুন ২০০৮ তারিখে - The Guardian Article on Mittal[স্থায়ীভাবে অকার্যকর সংযোগ] - Times Online Q&A on the "Mittalgate" scandal - BBC News BBC - ""Glimpsing a Fairytale Wedding"" - BBC News Cold Steel[স্থায়ীভাবে অকার্যকর সংযোগ] Mittal Evil Mittal Steel Cleveland Works Article on Mittal Family purchase of Escada - Bloomberg Forbes topic page on Lakshmi Mittal
রং নাম্বার (চলচ্চিত্র)

রং নাম্বার (বাংলা অর্থঃ ভুল নম্বর বা ভুল সংখ্যা) হল ২০০৪ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। ছবিটি পরিচালনা করেছেন বাংলাদেশের বিখ্যাত চলচ্চিত্র নির্মাতা মতিন রহমান। ইমপ্রেস টেলিফিল্ম প্রযোজিত এই ছবিতে বাংলাদেশ ও ভারতের জনপ্রিয় সংগীত শিল্পীদের কণ্ঠে রয়েছে কিছু শ্রুতিমধুর গান। ‘রং নাম্বার’ মূলতঃ একটি প্রেমের ছবি। বর্তমান প্রজন্মের তরুন তরুনীর উচ্ছলতা এবং তারুণ্য এই ছবির মূল উপজীব্য। এই ছবিতে অভিনয়ের মধ্য দিয়ে জনপ্রিয় টিভি অভিনেত্রী শ্রাবন্তী প্রথম বার চলচ্চিত্রে অভিনয় করেন। এছাড়াও ছবিটিতে অভিনয় করেছেন রিয়াজ, আব্দুল কাদের, ডলি জহুর, তুষার খান ও অমল বোস। “অথৈ” (শ্রাবন্তী) এর টেলিফোন প্রীতি বহুল আলোচিত। ইচ্ছেমতো যখন তখন যে কোন ফোন নম্বরে ডায়াল করে। প্রত্যুত্তরে ভেসে আসে ‘রং নাম্বার’। এই আলাপেই একদিন “আবীর” (রিয়াজ), এর সঙ্গে পরিচয় হয়। ওদের মধ্যে ফোন আলাপ বেড়ে গেলে একপর্যায়ে তা প্রেমে দানা বাধে। ঘটনাক্রমে শেষপর্যন্ত পরস্পরের সাথে কারোরই দেখা সাক্ষাতের সুযোগ হয় না। নানা ঘটনা ও দুর্ঘটনায় কাহিনী এগিয়ে যায়...। রিয়াজ - আবীর শ্রাবন্তী - অথৈ আব্দুল কাদের - বড়ভাই নাসির রহমান - ডলি জহুর - তুষার খান - অমল বোস - আওলাদ (আবীরের বাবা) আমিন তুষার - তাহসিনা - তাসকিনা - রং নাম্বার ছবির সংগীত পরিচালনা করেন বাংলাদেশের বিখ্যাত সংগীত পরিচালক আহমেদ ইমতিয়াজ বুলবুল, জনপ্রিয় ব্যান্ড তারকা আইয়ুব বাচ্চু, জননন্দিত কণ্ঠশিল্পী ও সংগীত পরিচালক এস আই টুটুল এবং (ভারত) এর বিখ্যাত সংগীত শিল্পী নচিকেতা চক্রবর্তী। Published: The Daily Star, 18 January, 2005 Film Review Wrong Number: An entertaining movie ওয়েব্যাক মেশিনে আর্কাইভকৃত ১৬ জানুয়ারি ২০১৪ তারিখে Cultural Correspondent, accessed: 24 April, 2011 Published: The Daily Star, 05 January, 2005 Eid specials on Channel i ওয়েব্যাক মেশিনে আর্কাইভকৃত ১৬ জানুয়ারি ২০১৪ তারিখে Cultural Correspondent, accessed: 24 April 2011 "'রং নাম্বার' চলচ্চিত্র"। ১৬ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১১।  চলচ্চিত্র প্রবেশদ্বার ইন্টারনেট মুভি ডেটাবেজে রং নাম্বার (ইংরেজি)
২০০৮ গ্রীষ্মকালীন অলিম্পিকে সাঁতার – মহিলাদের ৪০০ মিটার ফ্রিস্টাইল

২০০৮ অলিম্পিক গেমসে মহিলাদের ৪০০মিটার ফ্রিস্টাইল বিভাগের প্রতিযোগিতা আগস্টের ১০ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি আটবার পার করতে হয়। সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ৪:১১.২৬সেকেন্ড(A মান) এবং ৪:২০.০৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। যুক্তরাজ্যের হয়ে ৪৮বছর পরে রেবেকা অ্যাডলিংটন প্রথম মহিলা সাঁতারু হিসাবে সাঁতারে স্বর্ণপদক লাভ করেন। প্রাক-প্রতিযোগিতা সময়ের সম্ভাব্য বিজয়ী কেটি হফকে পিছনে ফেলে এই সাফল্য অর্জন করেন। প্রথম ১৫০মিটার লরি মানাউদৌ এগিয়ে ছিলেন, কিন্তু চতুর্থ পর্যায়ে হফকে আগে রেখে ক্যারোলি বামি ও ফেডেরিকা পেলিগ্রিনি এগিয়ে যান, যদিও সবাই খুবই কাছাঁকাছি সাঁতার কাটছিলেন। ২০০মিটার ১:৫৯.৬০ সময়ে ও ৩০০মিটার ৩:০১.৯১ সময়ে প্রথমেই থাকেন ও শেষ ১০০মিটারে তিনি নিজের শরীরের দৈর্ঘ্যের সমান দূরত্ব এগিয়ে ছিলেন। শেষের আগের পর্যায়ে জোয়ান জ্যাকসন দ্বিতীয় স্থানে চলে আসেন, কিন্তু অ্যাডলিংটন শেষ ২৫মিটারে ঝড়ের গতিতে চতুর্থ স্থান থেকে প্রথম স্থানে চলে আসে। শেষ ৫ মিটারে তিনি হফকে টপকে প্রথম স্থানে আসেন আর জ্যাকসন হন তৃতীয়। Q = যোগ্যতাঅর্জনকারী (Qualified), DNS = শুরু করেননি (Did Not Start) WR = বিশ্ব রেকর্ড (World Record); OR = অলিম্পিক রেকর্ড (Olympic Record) OC = ওশেনিয়া রেকর্ড (Oceania Record), AF = আফ্রিকান রেকর্ড (African Record) CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record); PB = ব্যক্তিগত সেরা (Personal Best) "Veldhuis and Pellegrini set world records at Euro swimming championships"। International Herald Tribune। ২০০৮-০৩-২৪। সংগ্রহের তারিখ ২০০৮-০৮-০৬।
বাংলাদেশ জাতীয় চিড়িয়াখানা

বাংলাদেশের জাতীয় চিড়িয়াখানা ঢাকার মিরপুরে অবস্থিত একটি চিড়িয়াখানা। এটি বাংলাদেশ সরকারের মৎস্য ও প্রাণিসম্পদ মন্ত্রণালয় এর অধীনস্থ একটি প্রতিষ্ঠান। ১৯৫০ সালে হাইকোর্ট চত্বরে জীবজন্তুর প্রদর্শনশালা হিসেবে প্রতিষ্ঠিত হয় চিড়িয়াখানাটি। পরবর্তীকালে ১৯৭৪ সালে বর্তমান অবস্থানে স্থানান্তরিত হয় এটি। চিড়িয়াখানাটি উদ্বোধন ও সর্বসাধারণের জন্য উন্মুক্ত হয় ১৯৭৪ সালের ২৩ জুন। বছরে প্রায় ৩০ লক্ষ দর্শনার্থী ঢাকা চিড়িয়াখানা পরিদর্শন করে থাকেন। ২০১৫ সালের ৫ ফেব্রুয়ারি নাম পরিবর্তন করে ঢাকা চিড়িয়াখানা থেকে বাংলাদেশ জাতীয় চিড়িয়াখানা নামকরণ করা হয়।ঢাকা চিড়িয়াখানার বার্ষিক বাজেট ৩৭.৫ মিলিয়ন টাকা, যার মধ্যে ২৫ মিলিয়ন টাকা পশুদের খাওয়ানোর জন্য ব্যয় করা হয়। ১৯৫০ সালের ২৬ ডিসেম্বর, কৃষি, সমবায় ও সাহায্য মন্ত্রণালয় আনুষ্ঠানিকভাবে ঢাকায় একটি চিড়িয়াখানা প্রতিষ্ঠার ঘোষণা দেয়। তাই চিড়িয়াখানাটি ঢাকা হাইকোর্টের কাছে বেশ কয়েকটি দাগযুক্ত হরিণ, বানর এবং হাতি নিয়ে সে সময় শুরু হয়েছিল। পরে চিড়িয়াখানাটি আরও পশু নিয়ে বর্তমান ঈদগাহ ময়দানে স্থানান্তরিত হয়। পরে ১৯৬১ সালে চিড়িয়াখানার সঠিক ব্যবস্থাপনা নিশ্চিত করার জন্য একটি বোর্ড তৈরি করা হয়। পরে, অভ্যন্তরীণ এবং বিদেশী দেশ থেকে প্রাণী সংগ্রহের পর, চিড়িয়াখানাটি ২৩ জুন ১৯৭৪ সালের বর্তমান অবস্থানে উদ্বোধন করা হয়। ঢাকা চিড়িয়াখানার আয়তন প্রায় ৭৫ হেক্টর। চিড়িয়াখানার চত্বরে ১৩ হেক্টরের দুটি দৃষ্টিনন্দন প্রশস্ত লেক আছে। চিড়িয়াখানায় বর্তমানে ১৩৪ প্রজাতির ২,১৫০টি প্রাণী রয়েছে। চিড়িয়াখানায় ৫৮ প্রজাতির স্তন্যপায়ী প্রাণী রয়েছে, যার মধ্যে রয়েছে হাতি, চিতা, গণ্ডার, জেব্রা, ওয়াটারবাক, ভোঁদড়, হায়েনা, হরিণ, জিরাফ, ইম্পালা, কালো ভাল্লুক, টাপির, জলহস্তী, সিংহ, অনেক প্রজাতির বানর, শিম্পাঞ্জী, বেবুন, এবং বেঙ্গল টাইগার। চিড়িয়াখানার ১৫০০ টিরও বেশি পাখি ৯১ প্রজাতির প্রতিনিধিত্ব করে, যার মধ্যে ময়ূর, রিয়া, আফ্রিকান গ্রে প্যারোট, কেসোয়ারি, উটপাখি, এমু, টিলস, ফিঞ্চ, ছাতারে, প্যাঁচা, শকুন, এবং ঈগল চিড়িয়াখানার দুটি হ্রদও প্রতি শীতে পরিযায়ী জলের পাখিদের আমন্ত্রণ জানায়। দর্শনার্থীরা সাপ ও কুমিরসহ ১৩ প্রজাতির সরীসৃপ এবং মাছ ২৮ প্রজাতি দেখতে পারেন। ঢাকা চিড়িয়াখানাতে গণ্ডার দেশি কানিবক ইম্পালা সারস বাঘ বড় ধলা গগণবেড় ময়ূর জিরাফ বাংলাদেশের চিড়িয়াখানার তালিকা "ঐতিহাসিক স্থান: ঢাকা চিড়িয়াখানা"। dhakacity.org। ঢাকা সিটি কর্পোরেশন। ৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ই জানুয়ারি ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "ঐতিহাসিক স্থান: ঢাকা চিড়িয়াখানা"। agonews24.com। একেসি প্রাইভেট লিমিটেড। সংগ্রহের তারিখ ২৩ এপ্রিল ২০২৩।  "সংরক্ষণাগারভুক্ত অনুলিপি"। ২৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১২ জুন ২০১৬।  উদ্ধৃতি ত্রুটি: <ref> ট্যাগ বৈধ নয়; bangladesh নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে বাংলাদেশ জাতীয় চিড়িয়াখানা সংক্রান্ত মিডিয়া রয়েছে। বাংলাপিডিয়ায় বাংলাদেশ জাতীয় চিড়িয়াখানা
জিওএস (অপারেটিং সিস্টেম)

জিওএস অথবা "good OS" হল উবুন্টু ভিত্তিক একটি জিএনইউ/লিনাক্স ডিস্ট্রিবিউশন। লস অ্যাঞ্জেলেস ভিত্তিক প্রতিষ্ঠান Good OS LLC জিওএস তৈরী করেছেন। প্রকল্পের প্রধান নির্বাহী ডেভ লুই বলেন যে এনলাইটমেন্ট এবং ওপেন সোর্স প্রকল্পে সংযুক্ত কিছু ব্যক্তিদের সাথে পরিচিত হওয়ার পর তিনি অনুভব করেন যে ওয়েব অ্যাপলিকেশন এবং মূল ধারার অপারেটি সিস্টেমের সসমন্বয়ে নতুন একটি ডিস্ট্রিবিউশন তৈরী করা সম্ভব। এটি এমন একটি ডিস্টিবিউশন যা গুগল এবং ওয়েব ভিত্তিক অ্যাপলিকেশন ব্যবহারকারীদের জন্য বিশেষ সহায়ক হবে। Linuxjournal, March 2008, p. 58. iBar ওয়েব্যাক মেশিনে আর্কাইভকৃত ১৯ নভেম্বর ২০০৯ তারিখে at the E17 User Guide Wbar code at google.com "সংরক্ষণাগারভুক্ত অনুলিপি"। ১৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১১।  http://groups.google.com/group/goslinux/browse_frm/thread/1154ad8ee6e3edb5 উদ্ধৃতি ত্রুটি: <ref> ট্যাগ বৈধ নয়; wordpress netbook ed নামের সূত্রটির জন্য কোন লেখা প্রদান করা হয়নি Official website ওয়েব্যাক মেশিনে আর্কাইভকৃত ১৬ ডিসেম্বর ২০০৮ তারিখে gOS official forum (defunct) the (only) active gOS forum Interview with David Liu
ডেব (ফাইল ফরম্যাট)

ডেব (ইংরেজি: deb) হল একটি ফাইল এক্সটেনশনের নাম। ডেবিয়ান সফটওয়্যার প্যাকেজ বা সাধারণ ভাবে বাইনারী ফাইল নামে পরিচিত ফাইল ফরম্যাটের ক্ষেত্রে এই এক্সটেনশন ব্যবহার করা হয়। ডেবিয়ান থেকে মূলত এই ডেব অংশটি গ্রহণ করা হয়েছে। ডেবিয়ান প্যাকেজসমূহ ডেবিয়ান ছাড়াও এর উপর ভিত্তি করে তৈরী অন্যান্য বিভিন্ন ডিস্ট্রিবিউশনে ব্যবহার করা হয়, যেমন উবুন্টু এবং অন্যান্য। ডেবিয়ান প্যাকেজসমূহ আদর্শ ইউনিক্স এআর আর্কাইভ, যেখানে দুটি gzip, bzipped অথবা lzma tar আর্কাইভ থাকে। যার একটিতে প্যাকেজ নিয়ন্ত্রণ সম্পর্কিত তথ্য এবং অপরটিতে অন্যান্য প্রয়োজনীয় তথ্য থাকে। ক্যানোনিকালের তৈরী ডিপিকেজি নামের একটি প্রোগ্রাম এই প্যাকেজসমূহ ব্যবস্থাপনার কাজ করে, সাধারণভাবে এপিটি/aptitude নামের সফটওয়্যারের মাধ্যমে এই কাজটি করা হয়। এলিয়েন নামের একটি সফটওয়্যার ব্যবহার করে ডেবিয়ান প্যাকেজসমূহ অন্যান্য প্যাকেজ ফরম্যাটে রুপান্তর করা যায় এবং একইভাবে অন্যান্য প্যাকেজসমূহ থেকে ডেব প্যাকেজে রুপান্তর করা যায়। সোর্স কোড থেকে ডেবিয়ান প্যাকেজ তৈরী করা যায় CheckInstall অথবা ডেবিয়ান প্যাকেজ মেকারের মাধ্যমে। কিছু udeb প্যাকেজ ডেবিয়ান ইনস্টলেশনের সময় ব্যবহার করা হয়। যদিও এখানে udeb ফাইল এক্সটেনশন ব্যবহার করা হয় কিন্তু এই প্যাকেজসমূহও deb প্যাকেজসমূহের মত একই পদ্ধতিতে তৈরী করা হয় এবং ডেব প্যাকেজের প্রায় সকল বৈশিষ্টই রয়েছে এখানে। এই দুই ফরম্যাটের প্যাকেজসমূহের মধ্যে একটি সাধারণ পার্থক্য হল udeb প্যাকেজসমূহে কেবলমাত্র প্রয়োজনীয় ফাংশনসমূহ রাখা হয় এবং ডকুমেন্টেশন অংশটি অপসারণ করা হয়। udeb প্যাকেজসমূহ সাধারণ ডেবিয়ান ফাইল সিস্টেমে ইনস্টল করা যায় না। ডেবিয়ান ০.৯৩ এর পরবর্তী সংস্করণসমূহ হতে ডেব ফাইলসমূহ ar আর্কাইভ হিসাবে প্রকাশিত হয়। এই আর্কাইভে তিন ধরনের ক্যানোনিকাল ফাইল থাকে: debian-binary: ডেব ফরম্যাটের সংস্করণ নম্বর। বর্তমান সংস্করণের জন্য লিখতে হবে ২.০। control.tar.gz: প্যাকেজ সংক্রান্ত মেটা তথ্য সংরক্ষিত থাকে। data.tar অথবা data.tar.gz অথবা data.tar.bz2 অথবা data.tar.lzma অথবা data.tar.xz: ইনস্টলেশন ফাইল। debian-binary ফাইলটি অবশ্যই আর্কাইভের প্রথম ফাইল হতে হবে। অন্যথায় ইনস্টল করার সময় এই ডেবিয়ান প্যাকেজটি সটিকভাবে চিহ্নিত করা যাবে না। Debian Policy Manual Debian FAQ: Basics of the Debian package management system ওয়েব্যাক মেশিনে আর্কাইভকৃত ৯ মার্চ ২০১২ তারিখে Article on what to do with deb files JDeb Cross platform Ant task and Maven plugin to build Debian packages. ant-deb-task An Ant task that allows you to create Debian .deb packages on any platform where Java is available. How to make deb packages Debian Binary Package Building HOWTO Building Debian packages Debian binary package and unofficial repository howto
সেসিলিয়া বিয়াজিওলি

সেসিলিয়া এলিজাবেথ বিয়াজিওলি (জন্ম ৩রা জানুয়ারী, ১৯৮৫ কনকর্ডিয়া, এনট্রে রিওস, আর্জেন্টিনাতে) আর্জেন্টিনার একজন অলিম্পিক ও জাতীয় রেকর্ডধারী সাঁতারু। তিনি আর্জেন্টিনার হয়ে ২০০০, ২০০৪ এবং ২০০৮ অলিম্পিকে অংশগ্রহণ করেন। ২০০৯ বিশ্ব চ্যাম্পিয়নশিপে তিনি ৪০০মিটার ফ্রিস্টাইলে ৪:১০.১৬ সময় করে দক্ষিণ আমেরিকান রেকর্ড স্থাপন করেন। Biagioli's entry ওয়েব্যাক মেশিনে আর্কাইভকৃত ১১ নভেম্বর ২০১২ তারিখে from www.sports-reference.com; retrieved 2010-04-14.